Nílim ag iarraidh a rá go mbíonn iriseoireacht inmholta i gcónaí. Tá a mhalairt d’fhianaise le feiceáil gach lá, bheadh sé craiceáilte é sin a shéanadh. Tuigim freisin go measfaidh roinnt gur ag tochras ar a gceirtlín féin a bhíonn iriseoirí nuair a sheasann siad in aghaidh nochtadh foinsí. Ach ba dheacair áibhéil a dhéanamh faoin tábhacht atá le cosaint foinsí chun eolas a aimsiú ar mhaithe leis an leas poiblí.